এক পর্যায়ে পুলিশের মারমুখী আচরণে লঞ্চ স্টাফরা অসহায় হয়ে লঞ্চগুলো টার্মিনাল থেকে সরিয়ে ফেলে। ফলে আটকে পড়া হাজার হাজার যাত্রী টার্মিনাল ভবনে চরম দুর্ভোগে পড়ে। পার্শ্ববর্তী জেলা – উপজেলা থেকে নারী ও শিশু যাত্রীদের নিয়ে যারা ঢাকায় যাওয়ার উদ্দেশ্যে এসেছিলেন তাদের অবর্ননীয় দুর্ভোগ পোহাতে হচ্ছে। মুলত দক্ষিণাঞ্চলের কোনো জেলা থেকেই গত তিন দিনে সাধারণ যাত্রীদের ঢাকায় যাওয়া সম্ভব হয়নি। জরুরী প্রয়োজনে হাতে গোনা কিছু লোক ঢাকায় গেলেও তারা জীবনের ঝুঁকি নিয়ে চরম দুর্ভোগ মোকাবেলা করে গন্তব্যে পৌছাতে হয়েছে। এ অবস্থায় বিরোধী দলের কর্মসূচী আরো পিছালে অচলাবস্থা কবে নিরসন হবে তা কেউ নিশ্চিত করে বলতে পারছে না।